**Številka:** 6102-2/2023-6
**Datum:** 17. 3. 2023

Na podlagi Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16), Zakona o javnem skladu RS za kulturne dejavnosti (Uradni list RS, št. 29/10), Akta o ustanovitvi Javnega sklada RS za kulturne dejavnosti (Uradni list RS, št. 72/10), pogodbe z Mestno občino Slovenj Gradec o zagotavljanju sredstev za delovanje območne izpostave javnega sklada Republike Slovenije za kulturne dejavnosti Slovenj Gradec in 11. dodatka k tej pogodbi z dne 16. 3. 2023 št.: 4103-5/2023-1, ter v skladu s Splošnimi pogoji poslovanja Javnega sklada RS za kulturne dejavnosti z dne 15. 9. 2016 (www.jskd.si), Javni sklad RS za kulturne dejavnosti (v nadaljevanju JSKD) sprejema naslednja

**MERILA**

za ocenjevanje predloženih programov in projektov javnega programskega razpisa za izbor kulturnih programov/projektov na področju ljubiteljskih kulturnih dejavnosti na območju Mestne občine Slovenj Gradec, ki jih bo v letu 2023 sofinanciral Javni sklad Republike Slovenije za kulturne dejavnosti (v nadaljevanju: razpis Slovenj Gradec-PrP-2023)

**A. SPLOŠNA MERILA**

Po teh merilih se ocenjujejo programi in projekti ljubiteljskih kulturnih društev in njihovih zvez,

(v nadaljevanju: društev), ki delujejo na področju glasbene, gledališke in lutkovne, folklorne, plesne, likovne, literarne, foto, video in filmske dejavnosti, ki imajo sedež na območju Mestne občine Slovenj Gradec.

**Osnove sofinanciranja programov**

Ocena sredstev za sofinanciranje rednega programa kulturnega društva temelji na presoji naslednjih prvin:

• rednih programskih načrtov društva, zlasti priprave in prve izvedbe programov;

• velikosti društva;

• sodelovanja društva na skupnih programskih akcijah s področja ljubiteljskih kulturnih dejavnosti na

območni, medobmočni, državni in mednarodni ravni;

• dosežkov društva na območnih, medobmočnih, državnih in mednarodnih preglednih srečanjih,

festivalih in tekmovanjih kot dokaz kakovostne ravni;

• programskih posebnosti, zahtevnosti izvedbe programskih dogodkov in obsega programske dejavnosti;

• pogojev glede na zvrst oz. področje udejstvovanja.

**Osnove sofinanciranja projektov**

• projekti se vrednotijo glede na dejavnost;

• projekti se uvrstijo in vrednotijo po merilih III. kategorije;

• posamezni projekt v fazi vrednotenja lahko prejme največ do 500 točk.

**RAZVRSTITEV SKUPIN PO KATEGORIJAH (kvaliteta)**

I. KATEGORIJA - v I. kategorijo se lahko uvrsti skupina, ki po mnenju strokovnega spremljevalca/selektorja dosega državni nivo in regijski nivo.

II. KATEGORIJA – v II. kategorijo se lahko uvrsti skupina, ki po mnenju strokovnega spremljevalca

/selektorja dosega regijski nivo.

III. KATEGORIJA – v III. kategoriji so skupine, ki po mnenju strokovnega spremljevalca/selektorja

dosegajo območni/lokalni nivo.

**B. POSEBNA MERILA ZA POSAMEZNA PODROČJA DEJAVNOSTI**

**I. VOKALNA GLASBENA DEJAVNOST**

**1. Programska dejavnost**

I. kategorija: do 2.000 točk

Pogoji (letni program dela): 70 vaj, več kot pol novega koncertnega programa, 3 samostojni koncerti, 6 koncertnih in priložnostnih nastopov;

II. kategorija: do 900 točk

Pogoji (letni program dela): 60 vaj, najmanj tretjina programa novih skladb, 2 koncerta (lahko v

sodelovanju z drugim društvom), 4 koncertni in priložnostni nastopi;

III. kategorija: do 500 točk: 30 vaj, en samostojen letni koncert ali v sodelovanju z drugim društvom, dva priložnostna nastopa.

**2. Vaje oz. priprave**

2.1. Zborovodja

Sofinanciranje vaj je odvisno od kategorije zbora (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk.

2.2. Korepetitor

• Zborom I. kategorije, ki imajo več kot 30 dejavnih pevk/pevcev (rednih članov) ter prejemajo dodatek za dosežene uspehe in dejavnost širšega pomena, se sofinancira tudi korepetitorja, do 360 točk.

• Zborom II. kategorije, ki imajo več kot 30 dejavnih pevk/pevcev (rednih članov) ter prejemajo

dodatek za dosežene uspehe in dejavnost širšega pomena, se sofinancira tudi korepetitorja, do 270

točk.

2.3. Velikost zbora

Dodatek glede na število članov – v odstotku od vsote točk, dodeljene v 2.1. poglavju teh meril – prejmejo zbori:

• ki štejejo več kot 25 pevk/pevcev, 10 %;

• ki štejejo več kot 35 pevk/pevcev, 20 %;

• ki štejejo več kot 45 pevk/pevcev, 30 %;

• ki štejejo več kot 55 pevk/pevcev, 40 %;

• ki štejejo več kot 65 pevk/pevcev, 50 %.

**II. INŠTRUMENTALNA GLASBENA DEJAVNOST**

**1. Programska dejavnost**

I. kategorija: do 2.000 točk

Pogoji (letni program dela): 75 vaj, več kot pol novega koncertnega programa, 3 samostojni

koncerti, 6 koncertnih in priložnostnih nastopov;

II. kategorija: do 900 točk

Pogoji (letni program dela): 60 vaj, vsaj tretjina programa novih skladb, 2 koncerta (lahko v sodelovanju z drugim društvom), 4 koncertni in priložnostni nastopi;

III. kategorija: do 500 točk

(letni program dela): 30 vaj, letni samostojni koncert, 3 priložnostni koncerti v sodelovanju z drugim društvom.

**2. Vaje oz. priprave**

2.1. Dirigent

Sofinanciranje vaj je odvisno od kategorije orkestra (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk.

2.2. vaje

• Orkestrom I. kategorije, ki imajo več kot 30 dejavnih godbenic/godbenikov (rednih članov) ter

prejemajo dodatek za dosežene uspehe in dejavnost širšega pomena, se sofinancira tudi vaje, do 450 točk.

• Orkestrom II. kategorije, ki imajo več kot 30 dejavnih godbenic/godbenikov (rednih članov) ter

prejemajo dodatek za dosežene uspehe in dejavnost širšega pomena, se sofinancira tudi vaje, do 360 točk.

2.3. Dodatek glede na velikost orkestra

Dodatek glede na število članov – v odstotku od vsote točk, dodeljene v 2.1. poglavju teh meril – prejmejo

orkestri:

• ki štejejo več kot 25 godbenic/godbenikov, 10 %

• ki štejejo več kot 35 godbenic/godbenikov, 20 %

• ki štejejo več kot 45 godbenic/godbenikov, 30 %

• ki štejejo več kot 55 godbenic/godbenikov, 40 %

• ki štejejo več kot 65 godbenic/godbenikov, 50 %

• ki štejejo več kot 75 godbenic/godbenikov, 60 %

**III. GLEDALIŠKA IN LUTKOVNA DEJAVNOST**

**1. Programska dejavnost**

I. kategorija: do 2.000 točk

Pogoji (letni program dela): 45 vaj, premiera celovečernega gledališkega oz. lutkovnega dela, več

kot 5 ponovitev, več kot 10 nastopov, udeležba na državnih in mednarodnih tekmovanjih in

festivalih.

II. kategorija: do 900 točk

Pogoji (letni program dela): 30 do 40 vaj v sezoni, premiera enodejanke ali krajšega gledališkega

dela, 3 do 5 ponovitev v sezoni, 5 do 10 nastopov.

III. kategorija: do 500 točk.

Pogoji (letni program dela): 20 do 30 vaj, premiera krajšega gledališkega dela, manj kot 3

ponovitve, 3 do 5 nastopov.

**2. Vaje oz. priprave**

2.1. Sofinanciranje vaj je odvisno od kategorije skupine (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk.

2.2. Umetniški sodelavci

• Gledališkim/lutkovnim skupinam I. kategorije z več kot 10 igralci/animatorji in neposrednimi izvajalci predstave se sofinancira dodatek za druge soustvarjalce predstave (glasba, gib, luč…), do 300 točk.

• Gledališkim/lutkovnim skupinam II. kategorije z več kot 10 igralci/animatorji in neposrednimi izvajalci predstave se sofinancira dodatek za druge soustvarjalce predstave (glasba, gib, luč…), do 240 točk.

2.3. Dodatek glede na velikost skupine

Dodatek glede na število članov – v odstotku od vsote točk, dodeljene v 2.1. poglavju teh meril – prejmejo skupine:

• ki imajo več kot 10 igralcev/animatorjev in neposrednih izvajalcev predstave, 10 %;

• ki imajo več kot 20 igralcev/animatorjev in neposrednih izvajalcev predstave, 20 %;

• ki imajo več kot 25 igralcev/animatorjev in neposrednih izvajalcev predstave, 30 %;

• ki imajo več kot 30 igralcev/animatorjev in neposrednih izvajalcev predstave, 40 %;

• ki imajo več kot 35 igralcev/animatorjev in neposrednih izvajalcev predstave, 50 %;

• ki imajo več kot 40 igralcev/animatorjev in neposrednih izvajalcev predstave, 60 %.

**IV. FOLKLORNA DEJAVNOST**

**1. Programska dejavnost**

1. Merila za kategorizacijo

I. kategorija: do 2.000 točk

Pogoji (letni program dela): 70 vaj v sezoni, najmanj 1 glasbena sekcija, 1 nova koreografija, 1

celovečerni nastop (lahko v sodelovanju z drugim društvom), 12 do 15 nastopov.

II. kategorija: do 900 točk

Pogoji (letni program dela): 60 vaj, 1 nova koreografija vsaki dve sezoni, 5 do 8 nastopov.

III. kategorija do 500 točk

Pogoji: 30 vaj v sezoni, vsaj 3 nastopov v sezoni, v sodelovanju z drugimi skupinami.

**2. Vaje oz. priprave**

Sofinanciranje vaj je odvisno od kategorije skupine (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk;

2.1. Umetniški sodelavci

• Folklornim skupinam I. kategorije. z več kot 25 dejavnimi plesalkami/plesalci in 4-6 inštrumentalisti, ki prejemajo dodatek za dosežene uspehe in dejavnost širšega pomena, se sofinancira tudi umetniške

sodelavce, do 450 točk.

• Folklornim skupinam II. kategorije z več kot 25 dejavnimi plesalkami/plesalci in 4-6 inštrumentalisti, ki prejemajo dodatek za dosežene uspehe in dejavnost širšega pomena, se sofinancira tudi umetniške sodelavce, do 360 točk.

2.2. Dodatek glede na velikost skupine

Dodatek glede na število članov – v odstotku od vsote točk, dodeljene v 2.1. poglavju teh meril – prejmejo skupine:

• ki štejejo več kot 20 dejavnih plesalk/plesalcev in godcev, 10 %;

• ki štejejo več kot 26 dejavnih plesalk/plesalcev in godcev, 20 %;

• ki štejejo več kot 36 dejavnih plesalk/plesalcev in godcev, 30 %;

• ki štejejo več kot 46 dejavnih plesalk/plesalcev in godcev, 40 %;

• ki štejejo več kot 56 dejavnih plesalk/plesalcev in godcev, 50 %;

• ki štejejo več kot 66 dejavnih plesalk/plesalcev in godcev, 60 %.

**V. FILMSKA IN VIDEO DEJAVNOST**

**1. Programska dejavnost**

1. Merila za kategorizacijo

I. kategorija:do 2.000 točk

Pogoji (letni program dela): 20 do 30 študijskih/snemalnih terminov, 2 samostojni filmski ali video projekciji, več kot 6 sodelovanj na drugih projekcijah.

II. kategorija: do 900 točk

Pogoji (letni program dela): 15 do 20 študijskih/snemalnih terminov, 1 samostojna filmska ali video projekcija (lahko v sodelovanju z drugim društvom), vsaj 4 sodelovanja na drugih projekcijah.

III. kategorija do 500 točk

Pogoji (letni program dela):10 snemalnih terminov, vsako drugo sezono samostojna filmska ali video projekcija, lahko v sodelovanju z drugim društvom.

**2. Vaje oz. priprave**

2.1. Sofinanciranje vaj je odvisno od kategorije skupine (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk.

2.2. Umetniški sodelavci

• Skupinam I. kategorije, ki prejemajo dodatek za dosežene uspehe in dejavnost širšega pomena z več kot 18 neposrednimi izvajalci projekta se sofinancira dodatek za druge soustvarjalce projekta, (glasba, gib, luč …), do 300 točk.

• Skupinam II. kategorije, ki prejemajo dodatek za dosežene uspehe in dejavnost širšega pomena z več kot 18 neposrednimi izvajalci projekta se sofinancira dodatek za druge soustvarjalce projekta, (glasba, gib, luč …), do 240 točk.

2.3. Dodatek glede na velikost skupine

Dodatek za vaje glede na število članov – v odstotku od vsote točk, dodeljene v 2.1. poglavju teh meril prejmejo skupine:

• če štejejo več kot 20 neposrednih udeležencev, 10 %;

• če štejejo več kot 25 neposrednih udeležencev, 20 %;

• če štejejo več kot 30 neposrednih udeležencev, 30 %;

• če štejejo več kot 35 neposrednih udeležencev, 40 %;

• če štejejo več kot 40 neposrednih udeležencev, 50 %.

**VI. PLESNA IN MAŽORETNA DEJAVNOST**

**1. Programska dejavnost**

1. Merila za kategorizacijo

I. kategorija: do 2.000 točk

Pogoji (letni program dela): 70 vaj, premiera pol večerne plesne predstave/projekta, 2 do 3 koreografije, najmanj 2 plesni sekciji, glasbene sekcije, 2 novi koreografiji, 12 do 15 nastopov.

II. kategorija: do 900 točk

Pogoji (letni program dela): 50 vaj, celovečerni nastop (lahko v sodelovanju z drugim društvom), 2 koreografiji, 6 do 9 nastopov.

III. kategorija: do 500 točk

Pogoji (letni program dela): 30 vaj, celovečerni nastop v sodelovanju z drugimi društvi, 1 koreografija, 3 do 5 nastopov.

**2. Vaje oz. priprave**

2.1. Sofinanciranje vaj je odvisno od kategorije skupine (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk.

2.2. Umetniški sodelavci

• Plesnim skupinam I. kategorije z več kot 35 dejavnih plesalk/plesalcev in neposrednih izvajalcev

projekta/predstave se sofinancira dodatek za druge soustvarjalce (glasba, gib, luč …), do 360 točk.

• Plesnim skupinam II. kategorije z več kot 35 dejavnih plesalk/plesalcev in neposrednih izvajalcev

projekta/predstave se sofinancira dodatek za druge soustvarjalce (glasba, gib, luč …), do 300 točk.

2.3. Dodatek glede na velikost skupine

Dodatek glede na število članov – v odstotku od vsote točk, dodeljene v 2.1. poglavju teh meril – prejmejo skupine:

• ki štejejo več kot 15 dejavnih plesalk/plesalcev, 10 %;

• ki štejejo več kot 20 dejavnih plesalk/plesalcev, 20 %;

• ki štejejo več kot 25 dejavnih plesalk/plesalcev, 30 %;

• ki štejejo več kot 30 dejavnih plesalk/plesalcev, 40 %;

• ki štejejo več kot 35 dejavnih plesalk/plesalcev, 50 %;

• ki štejejo več kot 45 dejavnih plesalk/plesalcev, 60 %.

**VII. MERILA ZA LIKOVNO / FOTO DEJAVNOST, SODOBNI NAČINI UMETNIŠKEGA IZRAŽANJA**

**1. Programska dejavnost**

1. Merila za kategorizacijo

I. kategorija: do 2.000 točk

Pogoji (letni program dela): 40 vaj, 3 samostojne razstave skupine, več kot 8 sodelovanj na drugih razstavah, udeležba na državnih in mednarodnih razstavah.

II. kategorija: do 900 točk

Pogoji (letni program dela): 30 vaj, 1 samostojni razstava skupine, več kot 5 sodelovanj na drugih razstavah.

III. kategorija: do 500 točk

Pogoji (letni program dela): 20 vaj , razstava v sodelovanju z drugimi skupinami, vsaj 2 sodelovanja na drugih razstavah.

**2. Vaje oz. priprave**

2.1. Sofinanciranje vaj je odvisno od kategorije skupine (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk.

2.2. Dodatek glede na velikost skupine

Dodatek za vaje glede na število članov – v odstotku od vsote točk, dodeljene v 2.1. poglavju teh meril prejmejo skupine:

• če štejejo več kot 20 neposrednih udeležencev, 10 %;

• če štejejo več kot 25 neposrednih udeležencev, 20 %;

• če štejejo več kot 30 neposrednih udeležencev, 30 %;

• če štejejo več kot 35 neposrednih udeležencev, 40 %;

• če štejejo več kot 40 neposrednih udeležencev, 50 %.

**VIII. LITERARNA DEJAVNOST**

**1. Programska dejavnost**

1. Merila za kategorizacijo

I. kategorija: do 2.000 točk

Pogoji (letni program dela): 20 delovnih srečanj, 2 samostojna literarna večera, več kot 6 sodelovanj na literarnih večerih, 1 zbornik, več kot 12 objav v knjigah ali periodičnih publikacijah.

II. kategorija: do 900 točk

Pogoji (letni program dela): 15 delovnih srečanj, 1 samostojna literarni večer, več kot 3 sodelovanj na literarnih večerih, izdaja samostojna publikacija ali v sodelovanju z drugim društvom, več kot 4 objave v knjigah ali periodičnih publikacijah.

III. kategorija: do 500 točk

Pogoji (letni program dela): 10 delovnih srečanj, literarni večer v sodelovanju z drugim društvom, več kot 2 sodelovanja na literarnih srečanjih, vsaj 2 objave v knjigah ali periodičnih publikacijah.

**2. Vaje oz. priprave**

2.1. Sofinanciranje vaj oz. priprav je odvisno od kategorije skupine (glej gornje pogoje):

I. kategorija: do 450 točk;

II. kategorija: do 360 točk;

III. kategorija: do 240 točk.

2.2. Dodatek glede na velikost skupine

Dodatek za vaje glede na število članov – v odstotku od vsote točk, dodeljene v 2.1. poglavju teh meril prejmejo skupine:

• če štejejo več kot 20 neposrednih udeležencev, 10 %;

• če štejejo več kot 25 neposrednih udeležencev, 20 %;

• če štejejo več kot 30 neposrednih udeležencev, 30 %;

• če štejejo več kot 35 neposrednih udeležencev, 40 %;

• če štejejo več kot 40 neposrednih udeležencev, 50 %.

**IX. ZVEZE KULTURNIH DRUŠTEV**

Skupni program zveze društev predstavljajo programi in projekti, za katere se dogovorijo društva in se izvajajo kot programi in projekti, v katerih lahko sodelujejo vsa društva s področja ljubiteljskih kulturnih dejavnosti s sedežem na območju Mestne občine Slovenj Gradec, bodisi kot programi sistemske pomoči, s katerimi se zagotavljajo prostorski, tehnični, materialni in kadrovskih pogoji za stabilno in stalno delovanje in ustvarjanje ljubiteljskega kulturnega dela na območju Mestne občine Slovenj Gradec.

Sofinanciranje temelji na predlogu programa in projektov v Mestni občini Slovenj Gradec. Programi se sofinancirajo po načelu varčnega in gospodarnega poslovanja na osnovi ocene stroškov, ki jih zahtevajo.

**1. Svetovanje in pomoč**

1.1. Svetovanje in pomoč

Zvezi društev, ki spremlja dejavnost in zagotavlja redno svetovanje in pomoč društvom pri rednem

delovanju ter pripravi in izvedbi lastnih projektov, se sofinancira svetovanje in pomoč.

• do 125 točk za društvo

Obseg svetovanja in materialno programske stroške ter dejavnost strokovne pomoči dokaže zveza z s programskim listom ali drugimi ustreznimi dokazili.

**2. Skupni program**

2.1. Pregledna srečanja

Zvezi društev, ki pripravi in izvede tradicionalna srečanja ljubiteljskih kulturnih skupin, namenjena

predstavitvi, primerjavi in vrednotenju dosežkov, se sofinancira pripravo in izvedbo teh prireditev.

• do 750 točk za vsako področje ljubiteljskih kulturnih dejavnosti, za katero je srečanje izvedeno.

2.2. Dodatki za izvedbo skupnih preglednih srečanj

Dodatki za izvedbo skupnih preglednih srečanj znašajo, glede na vrsto skupine, ki je nastopila na srečanju za posamezno področje dejavnost, kot sledi:

• do 250 točk za vsak zbor z vsaj 24 pevk/pevcev;

• do 100 točk za vsako vokalno skupino z manj kot 24 pevk/pevcev;

• do 350 točk za vsak pihalni orkester z več kot 30 godbenic/godbenikov;

• do 150 točk za vsak komorni, mandolinski ali tamburaških orkester;

• do 250 točk za vsako gledališko/lutkovno skupino;

• do 350 točk za vsako folklorno skupino;

• do 150 točk za vsako plesno skupino;

• do 50 točk za vsako likovno, literarno, foto in video, filmsko skupino.

**C. DODATNA MERILA – ZA VSA PODROČJA DEJAVNOSTI**

**1. Programske posebnosti**

*1.1. Inovativnost*

Skupine, ki v tekočem letu – glede na svoje področje dejavnosti - pripravljajo posebej zahteven in/ali

programsko inovativen projekt (npr. krstne izvedbe slovenskih novitet, prve izvedbe tehtnih tujih del,

izvedba posebnih tematskih in slogovnih dogodkov, ipd.) prejmejo poseben dodatek.

• do 75 % od skupne vsote točk, ki je bila dodeljena skupini po 1. in 2. poglavju posebnih meril, ki se

nanašajo na področje dejavnosti te skupine.

*1.2. Seniorske skupine*

Seniorske skupine prejmejo poseben dodatek (večina članov je starejših od 60 let)

• do 30% od skupne vsote točk, ki je bila dodeljena skupini po 1. in 2. poglavju posebnih meril, ki se

nanašajo na področje dejavnosti te skupine.

*1.3. Izjemen obseg dejavnosti*

Skupine, ki v tekočem letu načrtujejo izjemno velik obseg dejavnosti (več kot šest celovečernih

programskih dogodkov, od tega najmanj dva s premiernim programom), lahko prejmejo še poseben

dodatek.

• do 50 % od skupne vsote točk, ki je bila dodeljena skupini po 1. in 2. poglavju posebnih meril, ki se

nanašajo na področje dejavnosti te skupine.

*1.4. Zahtevnost premiernega dogodka*

Skupine, ki v tekočem letu pripravljajo svoj premierni dogodek, katerega izvedba je povezana s posebnimi tehničnimi zahtevami, ki niso običajne za temeljno področje dejavnosti skupine, lahko prejmejo poseben dodatek za izvedbo premiernega dogodka.

• do 25 % od skupne vsote točk, ki je bila dodeljena skupini po 1. in 2. poglavju posebnih meril, ki se

nanašajo na področje dejavnosti te skupine.

*1.5. Obletnica delovanja*

Če v letu, ko društvo praznuje »okroglo« obletnico (vsakih 10 let in 25 let kot srebrni jubilej) svojega

delovanja, pripravi poseben projekt v ta namen, lahko dobi poseben dodatek.

• do 25 % od skupne vsote točk, ki je bila dodeljena skupini po 1. in 2. poglavju posebnih meril, ki se

nanašajo na področje dejavnosti te skupine.

*1.6. Sodelovanje v sklopu prireditev Mestne občine Slovenj Gradec*

Izvajalec se zavezuje k brezplačnemu enkratnemu nastopu za potrebe prireditev Mestne občine Slovenj Gradec in se sodelovanje ovrednoti v višini dodatnih 200 točk in za vsak dodaten nastop 150 točk.

*1.7. Sodelovanje v projektih predstavljanja, primerjanja in vrednotenja dosežkov ljubiteljske kulturne*

*dejavnosti*

- do 100 točk – območni nivo;

- do 200 točk – regijski nivo;

- do 300 točk – državni nivo;

- od 400 do 1000 točk – mednarodna tekmovanja.

**2. Dodatek za vzdrževanje – Najnižji znesek sofinanciranja**

*2.1. Dodatek glede na število rednih članov*

• Skupinam se prizna dodatek za stroške dejavnosti, zlasti za vzdrževanje oblek, inštrumentov, za nakup drobnega potrošnega materiala, vzdrževanje kostumov in scene, pranje in likanje ljudskih noš,

plesnih kostumov in druga gradiva, potrebna za delovanje skupine.

Dodatek na člana skupine znaša:

- inštrumentalna glasbena dejavnost, 40 točk;

- folklorna dejavnost, 20 točk;

- vokalna glasbena dejavnost, 10 točk;

- gledališka in lutkovna dejavnost, 10 točk;

- plesna dejavnost, 10 točk;

- likovna in foto dejavnost, 5 točk;

- filmska in video dejavnost, 5 točk;

- literarna dejavnost, 5 točk.

*2.2. Najnižji znesek sofinanciranja*

Najnižja možna dotacija letno za skupino znaša:

• 150 točk za skupino

V kolikor predlagani program v skladu z merili vrednotenja ne doseže 150 točk, izpade iz sofinanciranja.

**3. Obračun**

 *Znižanje seštevka prejetih točk v višini 25%.*

V primeru, da se skupina v zadnjih dveh preteklih zaporednih sezonah ne udeleži enega izmed preglednih srečanj, se skupini seštevek prejetih točk zniža za 25%.

**Damjan Damjanovič**,
direktor